પ્રેમીલાબહેનના શરીર પર ઈજાનાં કોઈ નિશાન નહોતાં. તકિયાની મદદથી મોઢું દબાવીને તેમનું મર્ડર કરવામાં આવ્યું હોવાનું અથવા હાર્ટની બીમારીથી પીડાતાં હોવાથી તેમને ચોરી થતી હોવાનું જોઈને આઘાત લાગતાં મૃત્યુ થયું હોવાનું પોલીસનું માનવું છે. પ્રેમીલા ઢોડી જે રૂમમાં સૂતાં હતાં એ રૂમ વેરવિખેર પડેલો હતો. ઘરમાંથી રોકડ રકમ અને ઘરેણાં ગાયબ હતાં. જોકે તેમણે પહેરેલી બંગડી અને સોનાની ચેઇન પણ ગુમ હતી. આ ઘટના શુક્રવારે મોડી રાતના બની હોવાનું પોલીસનું માનવું છે. ત્યારે તેમનો ૬૮ વર્ષનો દીકરો અરુણ અને તેમનાં વાઇફ સ્મિતા સામેના ફ્લૅટના બેડરૂમમાં સૂઈ રહ્યાં હતાં.